Lav et referat af nedenstående tekst:

Tekst:
En voldsturné i og omkring restaurant Pakhuset i Løkken endte søndag morgen i håndjern og en sigtelse på drabsforsøg for en 27-årig mand og en 23-årig kvinde, oplyser Nordjyllands Politi. En endnu uidentificeret mand blev fundet bevidstløs uden for restauranten, og politiet formoder, at han er blevet påkørt med vilje af de to. - Han ligger på sygehuset med kvæstelser i hovedet, og vi mener, at han måske er ramt af bilen. Vi har taget bilen ind til tekniske undersøgelser, siger vagtchef Per Vagn Nielsen til Ritzau. Tidligere lørdag aften lånte en ung mand den kvindelige del af duoen sin telefon. Da han beder om at få telefonen tilbage, får han "en på skrinet i stedet". Derefter går den 27-årige mand ifølge politiet amok på en medarbejder på restauranten. - Han smadrer en flaske i hovedet på en medarbejder og smider en 11 kilos gasflaske i hovedet af ham, fortæller vagtchefen. Duoen bliver anholdt nær Hobro i en bil med stjålne nummerplader klokken 08.25 søndag morgen. - Der er rejst sigtelsen for forsøg på manddrab udenfor, og grov vold i forbindelse med overfaldet indenfor, forklarer Per Vagn Nielsen. Både manden og kvinden er fra Aarhus-egnen. De fremstilles i et grundlovsforhør senere søndag.

Referat:
En 27-årig mand og en 23-årig kvinde er sigtet for drabsforsøg, hvor en mand har fået kvæstelser ihovedet.